cyanic-selkie/wikianc huggingface dataset:
Վոլանդ
Քրիստոսի երկրորդ գալուստը
Այս տարբերակը նույնպես երբեմն համեմատվում է վեպի որոշ տեսարանների և աստվածաշնչյան որոշ մեջբերումների հետ։
Հիսուսն ասել է՝ «Ուր երկու կամ երեք հոգի հավաքված լինեն Իմ անունով, այնտեղ եմ Ես, նրանց մեջ»։ Վոլանդն հայտնվել է այն ժամանակ, երբ խոսվում էր Հիսուսի մասին՝
-Թույլ տվեք նստել - քաղաքավարի խնդրեց օտարերկրացին, իսկ մյուսները ինչ-որ կերպ ակամա տեղափոխվեցին, նստելու տեղ ազատելով նրան, օտարերկրացին նստեց նրանց միջև և անմիջապես զրույցի բռնվեց:
Վերջապես խոսակցության ընթացքում Վոլանդը հաստատում է Հիսուսի գոյության մասին՝ «ի նկատի ունեցեք, որ Հիսուսը գոյություն է ունեցել» ։
Ծանոթագրություններ
Կատեգորիա:Կերպարներ այբբենական կարգով
Կենտրոնական եվրոպական ժամանակ
15-րդ արևելյան միջօրեկանը հիմնականում մտնում է UTC+01:00 ժամային գոտու մեջ համաձայն ժամային գոտիների համակարգերի։
2011 թվականի դրությամբ բոլոր Եվրոպական Միության անդամ երկրները փոխվեցին ամառային ժամանակի, այսպիսով ԿԵԺ-ը օգտագործվում է ձմռանը, իսկ ամռանը Կենտրոնական եվրոպական ամառային ժամանակը ԿԵԱԺ (CEST) (կամ UTC+1, Ամառային ժամանակ) ամռանը (մարտի վերջին կիրակի օրվանից մինչև հոկտեմբերի վերջին կիրակի օրը)։
Մեծ թվով աֆրիկյան երկրներ օգտագործում են UTC+1 ամբողջ տարին, որը կոչվում է Արևելյան Աֆրիկայի ժամանակ ԱԱԺ (WAT):
Ներկայիս օգտագործում
2017 թվականի դրությամբ Կենտրոնական եվրոպական ժամանակից օգտվում են Ալբանիան, Անդորրան, Ավստրիան, Բելգիան, Բոսնիա և Հերցեգովինան, Խորվաթիան, Չեխիան, Դանիան, Ֆրանսիան, Գերմանիան, Հունգարիան, Իտալիան, Լիխտենշտեյնը, Լյուքսեմբուրգը, Մակեդոնիան, Մալթան, Մոնակոն, Չեռնոգորիան, Նիդերլանդները, Նորվեգիան, Լեհաստանը, Սան Մարինոն, Սերբիան, Սլովակիան, Սլովենիան, Իսպանիան, Շվեդիան և Շվեյցարիան։
Ծանոթագրություններ
Կատեգորիա:Ժամային գոտիներ Կատեգորիա:Եվրոպայի աշխարհագրություն
Չայների Հեսե
Մարի Չայների Հեսե (Mary Chinery-Hesse), գանացի դատավոր, Աշխատանքի միջազգային կազմակերպության առաջին կին տնօրենը   ։
Կրթություն
Մարի Չայների Հեսեն սովորել է Գանայի Քեյփ Քոստ քաղաքի Վեսլի Գրլզի ավագ դպրոցում ։ Նա նաև անցել է բակավրիատ Գանայի համալսարանի սոցոլոգիա և տնտեսագիտություն բաժինները, ինչպես նաև Դուբլինի համալսարանի զարգացման տնտեսագիտություն ասպիրանտական ուսուցումը ։
Կարիերա
Նա սկսել է իր կարիերան 1981 թվականից ՄԱԿ-ում, որտեղ նա կայացրել է առաջին աֆրիկացի կանանց խորհրդակցությունը, որին ներկա էին ՄԱԿ-ի զարգացման ծրագրի մշտական ներկայացուցիչները բազմաթիվ այլ երկրներից, ինչպիսիք են Սիերա Լեոնեն, Սեյշելյան կղզիները և Ուգանդան։ 1989 թվականին նշանակվել է Աշխատանքի միջազգային կազմակերպության առաջին կին տնօրենը Շվեյցարիայի Ժնև քաղաքում ։ Նա Գանայի նախկին նախագահ Ջոն Կուֆուրի խորհրդականն էր։ Նաշանակվել էր Գանայի համալսարանի ռեկտորի պաշտոնում։ Նա զբաղեցելու է այդ պաշտոնը 2018 թվականի օգոստոսի 1-ին և համարվում է ՄԱԿ-ի նախկին գլխավոր քարտուղար Քոֆի Անանի իրավահաջորդը։
Ժառանգություն
Նա ներկայումս «Իմաստունների խորհրդի» անդամ է, Արևմտյան Աֆրիկայում Աֆրիկյան Միության մարմնի խորհրդատուն է և Գանայի «Զենիթ բանկի» Խորհրդի նախագահը ։
Ծանոթագրություններ
Կատեգորիա:Գանացի դատավորներ Կատեգորիա:Կին դատավորներ
Կարո Մելիքսեթյան
Կարո (Կարլոս) Գերասիմի Մելիքսեթյան (1938, մայիսի 2, Ղաչաղան - 2016, մարտի 2, Երևան), հայ բանաստեղծ, թարգմանիչ, լրագրող։ ԽՍՀՄ գրողների միության անդամ 1969 թվականից։
Կենսագրություն
Կարո Մելիքսեթյանը ծնվել է 1938 թվականին Ալավերդու շրջանի (այժմ՝ ՀՀ Լոռու մարզ) Ղաչաղան գյուղում։ 1965 թվականին ավարտել է ԵՊՀ պատմության ֆակուլտետը։ Աշխատել է «Գարուն» ամսագրում որպես գրական աշխատող, ապա «Ավտոմեքենա և ճանապարհ» թերթում՝ որպես պատասխանատու քարտուղար։ Աշխատել է հայկական հեռուստատեսությունում, ՀԳՄ Ալավերդու և Կոտայքի գրական միավորումներում։ 1969 թվականից եղել է Հայաստանի գրողների միության և ՀՀ Ժուռնալիստների միության անդամ։ 1970-1971 թվականներին եղել է Ալավերդու գրական միավորման նախագահը։ 1971-1975 թթ. ավագ խմբագիր էր ՀԽՍՀ Նախարարների խորհրդի հեռուստատեսության և հաղորդումների պետական կոմիտեում։ 1975-1977 թվականներին սովորել է Մոսկվայի Մ. Գորկու անվան գրականության ինստիտուտի երկամյա գրական բարձրագույն դասընթացներում ։
Մահացել է 2016 թվականի մարտի 2-ին ավտովթարից  ։
Հիշատակ
2018 թվականի փետրվարի 6-ին Լոռու մարզպետի որոշմամբ Լոռու մարզի Արևածագի միջնակարգ դպրոցն անվանակոչվել է Կարո Մելիքսեթյանի անունով։ Նրա մահից հետո կնոջ՝ Սուսաննա Ներսիսյանի կողմից 2016-2021 թվականներին լույս են տեսել հեղինակի «Արևի տակ մահ չկա», «Ոգու համաստեղություն», «Օրերի ոսկին» (Երևան, 2020 թ․, 253 էջ), «Ճերմակ ամպեր» (Երևան, 2020 թ․, 286 էջ), «Դարձ Արարատի» (Երևան, 2020 թ․, 178 էջ), «Սիրո դարպասներ» (Երևան, 2020, 309 էջ) բանաստեղծությունների ժողովածուները։
Արտաքին հղումներ
Կատեգորիա:20-րդ դարի արևելահայ բանաստեղծներ Կատեգորիա:21-րդ դարի արևելահայ բանաստեղծներ Կատեգորիա:Արևածագ գյուղում ծնվածներ Կատեգորիա:Հայաստանի գրողների միության անդամներ Կատեգորիա:ԵՊՀ շրջանավարտներ Կատեգորիա:Հայաստանի ժուռնալիստների միության անդամներ Կատեգորիա:Հայ բանաստեղծներ Կատեգորիա:Հայ մանկագիրներ Կատեգորիա:Լոռու մարզում ծնվածներ Կատեգորիա:Հայ լրագրողներ Կատեգորիա:Հայ թարգմանիչներ
Ուաջետ
Ուաջետ (Ուջատ, ինչպես նաև ակն Ռա կամ էլ Հորի աչք)՝ հին եգիպտական խորհրդանիշ, Հոր աստծու ձախ բազեի աչքը, որը դուրս է եկել Սեթի հետ պայքարի ժամանակ։ Հորի աջ աչքը խորհրդանշում է Արեգակը, իսկ ձախ աչքը՝ Լուսինը, նրա վնասվածքը բացատրվում է լուսնի փուլերով։ Այս աչքը բժշկվել է Թոթ աստծո կողմից, դարձել է զորեղ հմայիլ, որը կրել են բազմաթիվ եգիպտացիներ և փարավոններ, և հասարակ մարդիկ։ Նա անձնավորել է աստվածային աշխարհակարգի տարբեր ասպեկտները, թագավորական իշխանությունից մինչև պտղաբերություն։
Նախնական առասպել
Պահպանվախ հին եգիպտական տեքստերը պահպանել և մեզ են հասցրել տարբեր վարկածներ Հորի աչքի մասին։ Նրանցից մեկի համաձայն Սեթը Հորի աչքը հանել է իր մատով, իսկ մյուսի համաձայն՝  հարձակվել է նրա վրա, երրորդի համաձայն՝  կուլ է տվել այն։ Տեքստերից մեկում պատմվում է, որ Խատխորը վերականգնել է աչքը,  այն ջրելով վիթի կաթով։ Մյուսում  հաղորդվում է, որ Անուբիսը աչքը թաղել է լեռան լանջին, որտեղ նա շիվ է տվել և  ստեղծել խաղողի այգիներ։
Հորը վերածնված աչքը օգտագործել է իր հայր Օսիրիսի վերակենդանացման համար։ Նրանից հետո, երբ Օսիրիսը կուլ է տվել Հորի աչքը, նրա մասնատված մարմինը  միավել է այնպես՝ ինչպես դա եղավ աչքի հեետ։  Վերակենդանացման ի պատասխան, ուաջետի  Եգիպտական մումիայի  պատկերի  վրա փոսեր են արվել, որոնց միջոցով ներսից հանել են փորոտիքը։ Եգիպտոսի տաճարներում անց էին կացվում ամենամսյա ծիսակատարություններ  ուաջետի  «վերականգնում» առիտով, կապված լուսնի փուլերի հետ։
Ածանցյալ առասպելներ
Ավելի ուշ, ուաջետը դիտվեց որպես հատուկ կանանց աստվածություն, որը երբեմն շփոտել են Ուաջիտ Ուաջիտ, Մաատ, Բաստ և Խատխոր աստվածուհուիների հետ։
Հաճախ «Հորի աչքը» անձնավորվել է ճշմարտության աստավածուհի Մաատի հետ, կապված Ռաի պաշտամունքի հետ և կրել է «Ռաի դուստր» կամ «Ռաի աչք» անունը։
Երբեմն Ուաջետը ներկայացվել է ինչպես առավոտյան արեգակի աստված, միավորվելով Աթումի և Կեպրիի հետ՝ ցերեկվա և երեկոյան արեգակի աստծու, ինչպես աշխարհի տիրուհի իր մակույկով անցնում էր եկնային օվկիանոսով։ Նրան ուղեկցում էր իմաստության աստված Թոթը և ճշմարտության աստվածուհի Մաատը։
Հիերոգլիֆ
Եգիպտական մատենագրության մեջ irt նշանակում է  «աչք», որպես բայ «wḏȝ»` նշանակում է «պաշտպանված» ։ Այսպիսով, այս նշանի ընդհանուր իմաստն է՝ «պաշտպանող աչք»։ Ակնհայտ է, որ այս խորհրդանիշի ուրվագծում արտացոլվում է ինչպես մարդու աչքի հատկությունները, այնպես էլ բազեյի։
Թվաբանություն
Թվաբանության մեջ եգիպտացիները ուաջետի բաղադրյալ մասերը կոտորակներ գրելու համար 1/2 - ից 1/64, ինչպես նաև օգտագործվել է տարողությունն ու ծավալները չափելու համար ։
Հացահատիկի և սորուն նյութերի համար չափում էին այսպես կոչված խեկատով, որը հավասար է եղել մոտավոր 4,785 լիտրի։
Օրինակ՝ Գարու խեկատը՝  1/16 + 1/4 + 1/32 (այսինքն  գարու ամանի 11/32).
Տես նաև
Մաթեմատիկան Հին Եգիպտոսում
Գրականություն
Կատեգորիա:Աչք Կատեգորիա:Հին Եգիպտոսի դիցաբանություն Կատեգորիա:Մաթեմատիկայի պատմություն Կատեգորիա:Հին Եգիպտոսի մշակույթ Կատեգորիա:Կրոնական խորհրդանիշներ
Գուլրիփշ
Գուլրիփշ (աբխազ.` Гәылрыҧшь, გულრიფში), քաղաքատիպ ավան Աբխազիայի Գուլրիփշի շրջանում։ Հանդիսանում է նշված շրջանի վարչական կենտրոնը։ Հեռավորությունը Սուխումից` 12 կմ դեպի հարավ-արևելք։ Գտնվում է Սև ծովի Սուխումի ծովախորշի ափին, ծովի մակարդակից 20 մ բարձրության վրա։
Ընդհանուր տեղեկություն
Մինչև 1975 թվականը կոչվել է Ներքին Գուլրիփշ և նույն թվականին ստացել է քաղաքատիպ ավանի կարգավիճակ։ Այն վարչական, կրթական, մշակութային և առողջապահական (առողջարաններ, հանգստյան տներ) կարևորագույն կենտրոն է։ Զարգացած է զբոսաշրջությունը։
Կլիման
Գուլրիփշն ունի խոնավ մերձարևադարձային կլիմա, ձմռանը տաք է, ամռանը` շոգ։ Տարեկան միջին ջերմաստիճանը` 14,5 °C, հունվարին միջին ջերմաստիճանը` 6,2 °C, հուլիսին` 22,9°C: Առավելագույն ցածր ջերմաստիճանը` –12 °C, առավելագույն բարձրը` 41 °C: Տարեկան տեղումների քանակը` 1410 մմ, օդի հարաբերական խոնավությունը` 72%։ Տարեկան արևային օրերի տևողությունը` 2100 ժամ։ Կլիման ունի բուժիչ նշանակություն` հատկապես թոքերի տուբերկուլոզի դեպքում։
Բնակչությունը
1989 թվականի տվյալներով, Գուլրիփշում բնակվում էր 10697 մարդ, որից 38,4% վրացիներ, 36,4% ռուսներ, 9,6% հայեր, 4,1% աբխազներ։ 1990-ական թվականների ռազմական գործողություններից հետո, բնակչությունը խիստ կրճատվել է։ Ըստ 2011 թվականի հաշվառումների, Գուլրիփշի բնակչության թիվը կազմել է 3910 մարդ, որոնցից 1735 (44,4%) - աբխազներ, 1058 (27,1%) - ռուսներ, 638 (16,3%) - հայեր, 202 (5,2%) - վրացիներ, 96 (2,5%) - ուկրաինացիներ, 36 (0,9%) - հույներ և այլն ։
Ծանոթագրություններ
Կատեգորիա:Աբխազիայի վարչական բաժանում Կատեգորիա:Աբխազիայի հայաբնակ գյուղեր Կատեգորիա:Աբխազիայի քաղաքներ
Իռլանդիայի գետեր
Իռլանդիայի գետերը ուժեղ ջրաղբյուրի շնորհիվ խիտ ցանց են կազմում լճերի և ճահիճների հետ խառնվելու վայրերում։ Գետերն ամբողջ տարվա ընթացքում ջրառատ են։ Օգտագործվում է նավագնացության և հիդրոէներգետիկայի  արտադրության համար։ Իռլանդիայում ամենամեծ և ամենակարևոր գետը Շաննոն գետն է, որը լայն տարածում ունի արևելքից արևմուտք ։
Ծանոթագրություններ
Կատեգորիա:Իռլանդիայի գետեր
Ալեքսեյ Ռոմանով (բլոգեր)
Ալեքսեյ Ռոմանով (Алексей Романов, ), ռուս հեռուստահաղորդավար, լրագրող, բլոգեր։ Այժմ բնակվում է Թբիլիսիում, Վրաստան։
Կենսագրություն
Ծնվել է 1971 թվականի հուլիսի 18-ին Խաբարովսկում, Խորհրդային Միություն։ Ավարտել է Հեռավորարևելյան պետական հումանիտար համալսարանը։ 1994-2002 թվականներին աշխատել է Դալնեվոստոչնայա պետական հեռուստառադիո ընկերությունում, ապա՝ Դալ-ՏՎ մասնավոր հեռուստաընկերությունում ղեկավարել է լրատվական ծառայությունը, եղել է թերթի խմբագիր ։
2016 թվականի հունիսին, իր պնդմամբ, քաղաքական ճնշումների պատճառով, Ռուսաստանից տեղափոխվել Թբիլիսի, Վրաստան, որտեղ էլ առ այսօր բնակվում է ։
Ընտանիք
Ամուսնացած է, ունի երկու զավակ։
Մաշկի խնամք
Մաշկի խնամք, գործընթաց, որը պաշտպանում է մաշկի ամբողջականությունը, բարձրացնում է արտաքին տեսքը և մաշկը թարմացնում։ Յուրաքանչյուր տարիք և եղանակ պահանջում է առանձնահատուկ խնամք ։
Տարիքային խնամք
Այս տարիքում կնոջը մեծ անհանգստություն է պատճառում ճարպագեղձերի ուժգնացած գործունեությունը։ Մաշկի ավելորդ ճարպաարտադրության հետևանքով դեմքը յուղոտվում է, այս փուլում բարձր է բորբոքվելու վտանգը։
Այս տարիքում առհասարակ պարտադիր չէ գնել թանկարժեք միջոցներ մաշկը խնամելու համար, բավարար է բնական մթերքներից պատրաստված դիմակներ դնելը։
Հայտնի է որ, արևահարության թեթևակի թխությունը ծածկում է դեմքի թերությունները, թարմ ու առողջ տեսք է տալիս։ Սակայն արևի տևական ազդեցության հետևանքով խախտվում է մարմնի ջերմափոխանակությունը, քայքայում է մաշկի առաձգականությունն ապահովող երկու սպիտակուցները, կոլագենն և էլաստինը, և մաշկը կորցնելով առաձգականությունը, ծածկվում է կնճիռներով։ Այս գործընթացը դանդաղեցնելու համար հարկ է օգտագործել դոնդողանման նյութեր պարունակող մթերքներ։
Այս շրջանում կինը երիտասարդությունից անցնում է հասուն տարիք։ Այս տարիքում նախ և առաջ պետք է ինքնաճանաչման ճիշտ ուղի բռնել։ Մաշկը պետք է խնամել բնական ծագում ունեցող միջոցներով։
Այս տարիքում է առաջանում առաջին կնճիռները, նաև սկսում է թառամել մաշկը։ Եթե անցյալում կարելի էր մաշկի խնամքին անրադառնալ երբեմն երբեմն, ապա այս տարիքում մաշկի խնամքը պիտի կատարվի հանգամանորեն ու պարբերաբար։
Այս տարիքում կնոջ օրգանիզմը ունենում է մեծ փոփոխութուններ, այդ իսկ պատճառով մաշկը կորցնում է առանձգականությունն ու փափկությունը։ Այս տարիքում պետք է ցուցաբերել ուշադրություն կնոջ նկատմամբ և պետք է մաշկի ճիշտ և ռացիոնալ խնամքին հետևել։
Մաշկի բնական ծերացումը շարունակվում է, նրա բջիջները կորցնում են իրենց բաղադրության մեջ եղած հեղուկը։ Այն կանայք ովքեր անտեսել են առողջ ապրելակերպը, անխնա ծախսել են իրենց կենսական ուժերը, չափից շատ օգտագործել են քիմիական միջոցներ կանգնում են տխուր փաստի առաջ։ Պետք է ռացիոնալ խնամել մաշկը, բանական միջոցներով։
Սեզոնային խնամք
Ձմռան ցրտերից հետո մաշկն առավել լուրջ խնամքի կարիք է զգում։ Չոր մաշկ ունեցողներն առավել չորություն ու կոպտություն են զգում, յուղոտ մաշկն ասես բորբոքված տեսք է ստանում, կնճիռներն էլ ավելի տեսանելի են դառնում, ի հայտ են գալիս բշտիկներ։
Ձմռանը վնասվում է մաշկի պաշտպանիչ շերտը։ Ակտիվ արևը միայն սրում է այդ խնդիրները։ Բացի այդ գարնանը չեն բավարարում օրգանիզմում վիտամիների քանակը։ Այս եղանակին պետք է լվացվել եռացած գոլացրած ջրով։ Մաշկի վրա բարերար ազդեցություն է ունենում բուսական թուրմերով լվացումներ, օրինակ դաղձի, մաղադանոսի կամ երիցուկի։ Դեմքը լվանալիս պետք է օգտագործել սառցե կտորներ։ Գարնանը մաշկը ունի հավելյալ սնուցման կարիք, ինչպես դրսից այնպես էլ օրգանիզմից։ Մաշկին օգնելու համար առաջին հերթին պետք է ճիշտ սնվել, դուրս բերել օրգանիզմից թունավոր նյութերը, քանի որ մաշկը աղիների հայելին է։ Ամառը պետք է մաշկը շատ նուրբ մաքրել և խնամել։ Այս ժամանակահատվածում ցանկալի է չօգտագործել դեմքի սկրաբներ, իսկ ընտրության դեպքում միայն մանր գնդիկներով և բնական հիմքով քսուկներ։ Ամռան տապին մաշկը չորանում է և կորցնում է իր էլաստիկությունը, վիճակն էլ ավելի չբարդանալու համար պետք է չօգտագործել սպիրտային հիմքով քսուկներ, մաշկը պետք է պահպանի իր բնական խոնավությունը։ Աշնանը մաշկը հատուկ խնամքի կարիք ունի։ Տարվա այս եղանակին պետք է նուրբ մաքրում կատարել, քանի որ մաշկը վնասված է ոչ միայն ամռան արևից, այլև եղանակի փոփոխությունից։ Պետք է վերականգնել մաշկի հարթությունն ու ձգությունը։ Աշնանը պետք է օգտագործել մաշկը վերականգնող ու պաշտպանող քսուկներ, ճարպային բաղադրամասերով։ Պետք է ապահովել մաշկի անհրաժեշտ խոնավությունը և օգնել դուրս բերել տոքսիները։
Ձմռանը մաշկը նույնպես խոնավության կարիք է զգում։ Ցուրտ դրսից-ներս, տաքի և սառի հակադրությունը հաղթահարելու համար բջիջները զգալի քանակությամբ խոնավաթյուն են ծախսում։ Նշանակում է՝ մաշկը մշտապես պետք է խոնավացնել՝ օգտագործել խոնավացուցիչ բաղադրիչներով քսուքներ։ Այդ սուր-հիդրատանտներն անհրաժեշտ են բոլոր տեսակների մաշկերին. յուղոտ մաշկը խոնավության պակաս այնքան չունի, որքան չոր մաշկը։
Ձմռանը խոնավացնող քսուքը դեմքին պետք է քսել տնից դուրս գալուց ոչ ուշ, քան կես ժամ առաջ։ Այլապես կարող է առաջանալ հակառակ երևույթը. դեմքը կարող է, թեփոտվել կամ ծածկվել բծերով։ Դա ալերգիկ երևույթ չէ. պարզապես քսուքի խոնավացնող բաղադրիչը ցուրտ եղանակին սառչում է, և այդ դեպքում մաշկի վրա նրա ներգործությունը կարող է ոչ թե օգուտ, այլ վնաս բերել։
Ձմռանը պարտադիր կարգով պետք է խոնավացնող հիմքի վրա բարակ շերտով քսել յուղոտ սնուցող քսուք կամ դեկորատիվ որևէ երանգ։ Դա մաշկը հուսալիորեն պաշտպանում է սառը քամուց, ձնից, ցրտից։ Ձմեռը սկսվելուն պես ճարպային գեղձերն աշխատում են ավելի ինտենսիվ՝ կատարելով պաշտպանական ֆունկցիա, ուստի և արտազատում են ավելի շատ մաշկային ճարպ՝ սեբիա, այդ իսկ պատճառով պետք է հաճախ լվացվել։ Ճարպոտ մաշկի դեպքում չպետք է չարաշահել սպիրտ պարունակող լոսյոնները, հակառակ դեպքում մաշկը բոլորովին կդադարի նորմալ աշխատել, և ճարպագեղձերն ավելի շատ ճարպ կարտադրեն։ Նման իրավիճակում լավագույն միջոցը բնական հիմքով մաքրող լոսյոնն է, որը նորմալեցնում է ճարպագեղձերի աշխատանքը։
Դեմքի մաշկի խնամքի հիմնական փուլեր
Մաշկի խնամքը սկսվում է այս փուլից․ մաշկի մաքրումը կարող է լինել մակերեսային և խորը։ Մակերեսային մաքրումն անհրաժեշտ է իրականացնել ամեն օր, դա հատկապես կարևոր է ճարպոտ մաշկ ունենալու դեպքում՝ ծակոտիների խցանումից խուսափելու և բորբոքման այլ օջախներ չստեղծելու համար։ Մաքրող միջոցի ընտրությունը կախված է անհատական նախասիրություններից և մաշկի առանձնահատկություններից։
Մաշկի խնամքն անհնարին է առանց խոնավացման ՝ անկախ մաշկի տիպից։ Խոնավացումն իրականացվում է ամենատարբեր միջոցներով՝ սկսած օճառից մինչև տարատեսակ դիմակներ ու թերմալ ջրեր։
Ծանոթագրություններ
Կատեգորիա:Մաշկ Կատեգորիա:Կոսմետիկա
Բելոկատայսկի շրջան
Բելոկատայսկի շրջան (Белокатайский муниципальный район, Балаҡатай районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Աշխարհագրություն
Շրջանի տարածքի մակերեսը կազմում է 3037 կմ²։
Բնակչություն
2010 թվականի մարդահամարի արդյունքներով շրջանում բնակվում էր 21277 մարդ։ Բնակչության խտությունը կազմում էր 7,01 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Ֆրանյո Բուչար
Ֆրանյո Բուչար (Franjo Bučar, 25 նոյեմբերի, 1866, Զագրեբ - 26 դեկտեմբերի, 1946, Զագրեբ), խորվաթ գրող և սպորտի ժողովրդականացնող։ Համարվում է խորվաթական սպորտի ու օլիմպիական շարժման հիմնադիր հայրը ։
Կենսագրություն
Ֆրանյո Բուչարը ծնվել է 1866 թվականի նոյեմբերի 25-ին Զագրեբում։ Նրա հայրը եղել է սլովեն, մայրը՝ խորվաթ ։ Կրթություն է ստացել Զագրեբում, Վիեննայում և Ստոկհոլմում, որտեղ հետաքրքրվել է շվեդական մարմնամարզությամբ։
Ֆրանյո Բուչարի հիմնական մասնագիտությունը եղել է գրականության պատմության ուսումնասիրությունը. նա հեղինակել է այդ թեմային նվիրված մի քանի գրքեր։ Սակայն Ֆրանյո Բուչարը մեծ ճանաչում է ձեռք բերել որպես սպորտի ժողովրդականացմանը նպաստող անձ։ Խորվաթիա վերադառնալուց հետո նա հիմնադրել է մի շարք մարզական ակումբներ և նպաստել է Խորվաթիայում տարբեր մարզաձևերի զարգացմանը, ինչպիսիք են ֆուտբոլը, մարմնամարզությունը, դահուկավազքը, սուսերամարտը և այլն ։ Ֆրանյո Բուչարը հրատարակել է իր կողմից գրված մի շարք դասագրքեր սպորտի տարբեր ձևերի վերավերյալ։ 1909 թվականին Ֆրանյո Բուչարն ընտրվել է Խորվաթիայի սպորտի ֆեդերացիայի առաջին նախագահ։ 1919 թվականին Բուչարը հիմնադրել է Հարավսլավիայի օլիմպիական կոմիտեն, որը 1919-1927 թվականներին տեղակայված էր Զագրեբում։ 1920 թվականին Ֆրանյո Բուչարն ընտրվել է Միջազգային օլիմպիական կոմիտեի անդամ և անդամակցել է այդ կոմիտեին մինչև իր մահը։ Ֆրանյո Բուչարը մահացել է 1946 թվականի դեկտեմբերի 26-ին Զագրեբում ։ Թաղված է Զագրեբի Միրոգոյ գերեզմանատանը։
Պահպանվել է Ֆրանյո Բուչարի նամակագրությունը Եվրոպայի տարբեր երկրներում սպորտի ժողովրդականացմամբ զբաղվող անձանց և Օլիմպիական շարժման գործիչերի հետ։
1991 թվականին նորանկախ Խորվաթիայում սահմանվել է Ֆրանյո Բուչարի անվան պետական մարզական մրցանակ (Državna nagrada za šport "Franjo Bučar"), որ Խորվաթիայի բարձրագույն մրցանակն է սպորտի բնագավառում ձեռք բերած նվաճումների պարգևատրման համար։
Արտաքին հղումներ
Կատեգորիա:Խորվաթ գրողներ
Անվերջ նվազող երկրաչափական պրոգրեսիա
Անվերջ նվազող երկրաչափական պրոգրեսիա
a1, a2,..., an, ... երկրաչափական պրոգրեսիան անվանում են անվերջ նվազող, եթե նրա հայտարարի բացարձակ արժեքը փոքր է 1-ից՝ |q|<1:
Օրինակ
1, 1/2, 1/4, 1/8, ․․․, 1/2n , ... պրոգրեսիան անվերջ նվազող է, քանի որ հայտարարի բացարձակ արժեքը փոքր է 1-ից․ |q|=1/2<1 :
Անվերջ նվազող երկրաչափական պրոգրեսիայի գումար
Հայտնի է, որ ցանկացած երկրաչափական պրոգրեսիայի առաջին n անդամների գումարի բանաձևը կարելի է գրել հետևյալ տեսքով․ Sn=1/(1-q)-a1qn/(1-q) (q≠1) : Անվերջ նվազող երկրաչափական պրոգրեսիայի դեպքում վերը նշված հավասարության աջ մասի երկրորդ գումարելին n-ի անսահմանափակ մեծացման դեպքում ձգտում է 0-ի, հետևաբար, ձախ մասը, այսինքն՝ Sn-ը ձգտում է S=a1/(1-q) թվին։ Հենց այդ թիվն էլ անվանում են q (q<1) հայտարարով a1, a2,..., an, ... անվերջ նվազող երկրաչափական պրոգրեսիայի գումար և գրում այսպես․ a1/(1-q)= a1+ a2+ ... an + ...,
որտեղ an= a1·qn-1 (|q|<1) n=1,2,3....
Կատեգորիա:Թվաբանություն
Աժուդայի երգարան
Աժուդայի երգարան (Cancioneiro da Ajuda), միջնադարից պահպանված աշխարհիկ երեք կանտիգաներից ամենահինը։ Գրվել է 13-րդ դարի վերջին գալիսերեն-պորտուգալերեն լեզվով ։ Երգարանի անունը ծագում է նրա պահպանման վայրից` Լիսաբոնի Աժուդայի պալատից (Palácio Nacional da Ajuda):
Այս ժողովածուն Ազգային գրադարանի երգարանի (Cancioneiro da Biblioteca Nacional կամ «Կոլոչի-Բրանկուտի») և Վատիկանի երգարանի հետ (Cancioneiro da Vaticana) համարվում է Պիրենեյան թերակղզու տրուբադուրների աշխարհիկ կանտիգաների սկզբնաղբյուրներից մեկը։ Մի կողմից ժողովածուն արժեքավոր է` որպես 13-րդ դարի ձեռագիր, մյուս կողմից` որպես գեղարվեստական նախնական հուշարձան, Իբերիայի թագավորության գեղարվեստական ուղղություն` ռոմանական լեզվով։ Ընդ որում, թերակղզու արևելյան մասում գերիշխել է պրովանսերենով պոեզիան։
Նկարագրություն
Երգարանի ձեռագիրը գտնվել է 19-րդ դարի սկզբին Լիսաբոնում։ Առաջին անգամ այն մասամբ հրատարակվել է 1823 թվականին Փարիզում ֆրանսիսացի դիվանագետ Չարլզ Ստյուարտի ջանքերով, 25 օրինակով։ Երկրորդ հրատարակությունը լույս է տեսել 1849 թվականին։ Մինչ օրս դասական է համարվում պորտուգալացի բանասեր Կարոլինա Միխաելիշ դե Վաշկոսելուշի երկհատոր հրատաակությունը (Carolina Michaëlis de Vasconcelos, 1851—1925), որ թողարկվել է 1904 թվականին։
Ձեռագիրը նմանություն ունի սուրբ Մարիամին նվիրված հոգևոր կանտիգայի հետ (Cantigas de Santa Maria), որը կազմվել է Ալֆոնսո X-ի պալատում։ Սակայն ի տարբերություն Ալֆոնսոյի ձեռագրի` «Աժուդայի երգարանը» նոտայագրված չէ։ Երգերը գրված են մագաղաթի վրա գոթական տառաչափով ։ Ձեռագրի աշխատանքն ավարտին չի հասցվել, քանի որ այն պարունակում է մաքուր թղթեր և նոտագրման համար բաց թողած ազատ հատվածներ։ Այսպիսով` բոլոր երգերը երգարանում ներկայացված են առանց նոտագրման։ Ամբողջովին ավարտին չեն հասցվել նաև նկարազարդումն ու մանրանկարչությունը։
Կանտիգայի երգարանի կրճատ մատնանշման համար օգտագործվել է «А» (Ajuda-ի առաջին տառը) իր հերթական թվահամարով կամ «CA»: Այսպես` Cantiga da Ribeiriña (No mundo nom me sei parelha — Cancioneiro da Ajuda, A 38):
Ժողովածուի բոլոր կանտիգաները համարվում են կուրտուազային պոեզիայի նմուշներ և գրվել են Պրովանսի տրուբադուրների ստեղծագործության ազդեցությամբ։ Դրանք ստեղծվել են մինչև Դինիշ I արքայի կառավարումը։ Երգարանը պարունակում է գերզանցապես սիրային թեմատիկայով երգեր (cantigas de amor): Ընդհանուր թվով 310 կանտիգաներից ձեռագրում ներկայացված են 295 երգ սիրո մասին, 4 երգ ` հումորային բովանդակությամբ. մնացած 11 կանտիգաների թեմատիկ ուղղվածությունն անորոշ է ։ Ձեռագրում բացակայում են գալիցիական-պորտուգալական քնարերգության ներկայացուցիչ տրուբադուրների հիմնական ժանրերի բաժանումները` կանտիգա ընկերոջ մասին (cantigas de amigo) և ծաղրանքի ու չարախոսության կանտիգա (cantigas de escárnio e maldizer): Այս փաստը հիմք է հանդիսացել Կարոլինա Միխաելիշ դե Վաշկոսելուշի առաջ քաշած այն տեսակետի, որ Աժուդայի երգարանն առավել ամբողջական, սակայն չպահպանված ժողովածուի մի մաս է հանդիսանում միայն (Cancioneiro Geral galaico-português): Իտալացի մասնագետ Ջուզեպե Տավանին (Giuseppe Tavani) երեք հիմնական երգարանների (CA, CB, CV) համեմատական վերլուծություն է կատարել և ենթադրել, որ մեր օրեր հասած Աժուդայի երգարանը ավելի վաղ ձեռագրի կրկնօրինակ է, որը պարունակել է աշխարհիկ կանտիգաների բոլոր երեք հիմնական ժանրերը ։ Ամեն դեպքում, այն վարկածը, որ CA ձեռագիրը բնօրինակ է հանդիսացել CB և CV ձեռագրերի համար, չի կարող ուշադրության արժանանալ հենց միայն այն բանի համար, որ վերջին երկուսում բացակայում են «Աժուդայի երգարանի» 64 կանտիգաներ։
Հեղինակներ
Երգարանի բոլոր 38 հեղինակները ներկայացված են անանուն։ Նրանց անունները վերականգնվել են համանման ստեղծագործությունների հիման վրա, որոնք պահպանվել էին «Պորտուգալիայի ազգային գրադարանի երգարանում» և «Վատիկանի երգարանում»։ Հինգ հեղինակների անունները չի հաջողվում տարորոշել։ Բացի այդ` վիճելի է յոթ կանտիգաների հեղինակային պատկանելությունը ։ Աժուդայի երգարանի 38 հեղինակները ներկայացնում են հետևյալ ազգությունները.
Միակ հեղինակի անունը, որ ավանդված է երգարանով, ժողովածուն կազմելու ժամանակ գրանցել է վերահսկիչը և ուղղել հրատարակչին։ Այդ հազիվ նշմարելի գրառումը կատարվել է «Սիրո մասին կանտիգայի» (Meus ollos gran cuita damor (A 39)) առաջին տողերում։ 2004 թվականին պորտուգալացի հնագիր Սուզանա Տավարեշ Պեդրոն (Pedro, Susana Tavares) առաջին անգամ հետազոտողների ուշադրությունը հրավիրել է այդ գրառման վրա` գաղտնազերծելով գալիցիացի տրուբադուր Պերո դա Պոնտեի անունը։ Ներկայումս գաղտնազերծման այս տարբերակը կիսում են նաև այլ մասնագետներ ։ Հնարավոր է, որ կանտիգայի առաջին տունը գրառված է գալիցիական տրուբադուր Պայ Սոարես դե Տավեյրոսի բաժնում, բայց հեղինակն ամենայն հավանականությամբ Պերո դե Պոնտեն է։ Այս պատճառով ամբողջական տեքստի գրանցումն ընդհատվել է, և նրա հեղինակության մասին հարցը դեռևս անորոշ է։ «Պորտուգալիայի ազգային գրադարանի երգարանում» և «Վատիկանի երգարանում» այս կանտիգան բացակայում է. «Աժուդայի երգարանում» պահպանվել է նրա միայն մի մասը։
Նկարագրելով հետազոտողների աշխատանքը` Վաշկոնսելուշը նշել է, որ 1858 թվականին բրազիլացի հետազոտող Ֆրանսիշկու Ադոլֆու դե Վարնխագենը (Francisco Adolfo de Varnhagen) ձեռագրի տեքստը համեմատել է «Վատիկանի երգարանի» կրկնօրինակի հետ և որոշել «Աժուդայի երգարանի»` սիրո մասին ութ կանտիգաների հեղինակության մասին հարցը (228, 229, 230, 231, 232, 233, 234, 240)` դրանք վերագրելով պորտուգալացի տրուբադուր Ժուան Գարսիա դե Գիլյանդին։ Ներկայումս պարզ է դարձել, որ A կանտիգան Գիլյանդեն չի գրել։
Երգարանի հեղինակներից չի կարող ուշադրություն չգրավել իտալացի տրուբադուր Բոնիֆացիոս Կալվոն (Bonifaci Calvo), որ ժողովածուներում հիշատակվում է Ջենովացի Բոնիֆացիոս անունով։ «Աժուդայի երգարանում» գրանցված են սիրո մասին երկու երգ գալիցիա-պորտուգալերենով։ Պահպանվել է 19 երգ պրովանսալերենով։ Երգերից մեկում (Un nou sirventes ses tardar/ voill al rei de Castela far) տրուբադուրը հանդես է գալիս որպես պոլիգլոտ. տեքստը գրված է պրովանսալերենով, գալիցիա-պորտուգալերենով և ֆրանսերենով ։ Բոնիֆացիոս Կալվոյի այս ստեղծագործությունն ընդգրկված չէ «Աժուդայի երգարանում»։
Արտաքին հղումներ
Կատեգորիա:Միջնադարյան գրականություն Կատեգորիա:Միջնադարի մշակույթ
Օգրաժդեն
Օգրաժդեն (Огражден), լեռներ Մակեդոնիայի Հանրապետության հարավ-արևելքում և Բուլղարիայի հարավ-արևմուտքում։ Կազմում է Բելասիցա լեռնաշղթայի մի մասը։ Տեղակայված է Բելասիցայից դեպի հյուսիս, Մակեդոնիայի Ստրումիցա քաղաքից դեպի հյուսիս-արևելք ու Բուլղարիայի Պետրիչ քաղաքից դեպի հյուսիս-արևմուտք։
Մակեդոնիայի ամենաբարձր կետը Օրգաժենեցն է, որն ունի 1744 մետր բարձրություն։ Բուլղարիայի ամենաբարձր գագաթը՝ Բիլսկա Չուկան, որն ունի 1644 մ բարձրություն, նույնպես գտնվում է Օրգաժիցայի լեռների շաքրում։
Գրականություն
Կատեգորիա:Հյուսիսային Մակեդոնիայի լեռներ Կատեգորիա:Բուլղարիայի լեռներ
Դուրիան
Դուրիան (Durio) Փիփերթազգիների ընտանիքի բույսերի տեսակ է, որն ներառում է մոտավորապես 30 տեսակ։ Աճում է անձրևային Հարավարևելյան Ասիայի արևադարձային անտառներում։
Կենսաբանական նկարագրություն
Ցեղատեսակները մեծ են, սակավաընձյուղ, մշտադալար ծառեր՝ թերի արմատներով ու հասաարակ տերևներով։
Ծաղիկները խոշոր են, սպիտակ կամ կարմիր գույնի, զարգանում են բների ⟨Կաուլիֆլորիա⟩ կամ խոշոր ճյուղերի վրա ⟨Կաուլիֆլորիա⟩, բացվում են երեկոյան և փոշոտվում են չղջիկների և մեղուների միջոցով։
Դուրիանի պտուղներն ունեն շատ պինդ կեղև, որը ծածկված է խոշոր փշերով, պաշտպանում է չհասած պտուղի պարունակությունը կենդանիներից։ Պտուղը բացվում է հինգ փականներով, որոնց եզրերին մուգ սերմեր են մսային հավելումներով՝ արիլուսներով։
Տաքսոնիա
Դուրիանի ցեղը պարունակում է 32 տեսակներ
Օգտագործում
Որոշ տեսակի պտուղներն ուտելի են։
Դուրիանի պտուղներն անտանելի գարշահոտի պատճառով արգելվում է տանել կամ ուտել հասարակական տրանսպոտրում, հյուրանոցներում և շատ այլ վայրերում։ Արգելող պիտակները փակցված են լինում օբյեկտների դռների վրա։ Դորիանը համարվում է արժեքավոր միրգ Հարավարևելյան Ասիայում և Հարավային Ամերիկայում (մասնավորապես՝ Բրազիլիայում)։ Տեղաբնիկներն ասում են, որ դուրիանի համն առաջացնում է դժոխքի տեսիլքներ, իսկ համը՝ դրախտային հաճույք։
Ծանոթագրություններ
Կատեգորիա:Մրգեր
Գրինցանե Կավուր
Գրինցանե Կավուր  (իտալ․՝ Grinzane Cavour), կոմունա Իտալիայում, Պիեմոնտ մարզի Կունեո գավառում։
Նախապես կոչվում էր պարզապես Գրինցանե, անվանումը փոխվել է 1916 թվականին ի պատիվ միացյալ Իտալիայի ճարտարապետ Կավուրի, որը երիտասարդության տարիներին (1832-1849 թթ) զբաղեցնում էր քաղաքի քաղաքապետի պաշտոնը։ Բնակչությունը կազմում է 1823 մարդ (2008 թվականի տվյալներով)։ Բնակչության խտությունը 495 մարդ/կմ²։ Տարածքը՝ 4 կմ²։ Փոստային ինդեքս՝ 12060։ Հեռախոսային կոդ՝ 0173։
Կոմունայի հովանավորն է Սուրբ Աստվածամայրը (Nostra Signora del Monte Carmelo)։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Ավագանի
Ավագանի, հայ աշխարհիկ ազնվականության վերնախավի անվանումը նախարարական Հայաստանում։ Ավագանի են կոչվել առաջնակարգ և հզոր տոհմերի նահապետները, նախարարները կամ տանուտերերը՝ իրենց գահերեցության, կալվածների ընդարձակության և զորքերի թվի համեմատությամբ։ Ավագանու դասի մեջ են մտել նաև ավագ սեպուհները։ Համազգային նշանակություն ունեցող վճիռները Հայոց թագավորը սովորաբար կայացրել է Ավագանու հետ խորհրդակցելուց հետո։
Կատեգորիա:Ավատատիրությունը Հայաստանում Կատեգորիա:Ազնվական տիտղոսներ Կատեգորիա:Հայաստանի տիտղոսներ
Ազնվականների ժողովարանի շենք (Նովոչերկասկ)
Պատմություն
Դոնի ատաման Մատվեյ Իվանովիչ Պլատովը Նովոչերկասկի ժամանակակից Պլատովի պողոտայի և Երմակի հրապարակի անկյունում գտնվող հողամասում իր ընտանիքի համար սկսեց կառուցել տներից մեկը։ Շինարարությունն ավարտել նրան չհաջողվեց մահվան պատճառով։ Դրանից հետո Պլատովի ժառանգներն այդ հողամասը արդեն կառուցված հիմքով հանձնեցին քաղաքային վարժարանը կառուցելու համար։ Բայց Դոնի զորքերի վարչությունը վարվեց այլ կերպ. այդ վայրում 1836 թվականին կառուցվեց ազնվականների ժողովարանի համար փայտե տուն։
1841 թվականին քաղաքում հիմնվեց Ազնվականների ժողովարան (ընկերություն) և նրա համար պլատովյան հողամասի կողքին 1850 թվականին կառուցվեց նոր շենք` Ազնվականների ժողովարանը, որը դարձավ Նովոչերկասկի մշակութային կենտրոնը։ Այստեղ անցկացվում էին երաժշտական և պարային երեկոներ, բարեգործական համերգներ և այլ միջոցառումներ։ Ավելի ուշ այդ տանը բացվեց գրադարան։
XIX դարի վերջում թատրոնի փայտե շենքը քանդվեց։ Իսկ Ազնվականների ժողովարանի աղյուսե շենքը, որն արդեն ավելի քան 160 տարեկան է, պահպանվել է մինչև մեր օրերը։ 1990 թվականին այն մեծապես տուժել է հրդեհից ։
Հետաքրքիր է, որ մինչև Հոկտեմբերյան հեղափոխությունը Նովոչերկասկում կար մոտ 60 հազար բնակիչ, որոնց ավելի քան 25 հազարը կազակներն էին իրենց ընտանիքների հետ, իսկ ազնվականների քանակը Դոնի մայրաքաղաքում ընդամենը շուրջ 3 հազար էր ։
Հղումներ
Կատեգորիա:Նովոչերկասկի շենքեր և կառույցներ
Ավագ խորան
Ավագ Խորան, ճարտարապետության մեջ, եկեղեցու արևելյան խորանը, որտեղ կատարվում է ժամասացությունը։ Հատակագծում կիսաշրջան Է, բազմանկյուն կամ ուղղանկյուն։ Վերևում ավարտվում է գմբեթարդով կամ թաղով։ Ավագ Խորանում է բեմը, որ բարձր է աղոթասրահի հատակից և, ներառելով դասի մասը, նրանից անջատված է ճաղերով, ուշ դարերում՝ սրբապատկերներով կազմված միջնորմով։ Ավագ Խորանում եկեղեցու ամենահարդարուն մասն է։
Կատեգորիա:Քրիստոնեական ճարտարապետություն Կատեգորիա:Ճարտարապետական ​​տարրեր
Լայմոնիս Վացզեմնիեկս
Լայմոնիս Մարտինովիչ Վացզեմնիեկս (Laimonis Vāczemnieks, ), լատվիացի բանաստեղծ, արձակագիր, կինոսցենարիստ։
Կենսագրություն
Լայմոնիս Վացզեմնիեկսը ծնվել է 1929 թվականին Ռիգա քաղաքում, ծառայողի ընտանիքում։ 1959 թվականից եղել է ՍՄԿԿ անդամ։ Ապրել և ստեղծագործել է Ռիգայում։ Առաջին բանաստեղծությունները տպագրվել են 1953 թվականին։ Պատանի ընթերցողների համար գրել է մի շարք գրքեր։ Ստեղծագործությունները թարգմանվել են մի շարք լեզուներով, հայերեն է թարգմանվել նրա «Փնտրեք մայրիկին» վիպակը, «Անցյալի հետախույզները» գործի են անցնում պատմվածքը։ «Փնտրեք մայրիկին» վիպակը 1962 թվականին արժանացել է մանկա-պատանեկան գրական մրցանակի ։
Արտաքին հղումներ
Կատեգորիա:Լատիշ գրողներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Լատիշ բանաստեղծներ Կատեգորիա:Կինոսցենարիստներ Կատեգորիա:Արձակագիրներ Կատեգորիա:ԽՄԿԿ անդամներ Կատեգորիա:Խորհրդային սցենարիստներ Կատեգորիա:Բանաստեղծներ այբբենական կարգով
Բելորեցկի շրջան
Բելորեցկի շրջան (Белорецкий район, Белорет районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բելորեցկ ։
Աշխարհագրություն
Շրջանի տարածքի մակերեսը կազմում է 12040 կմ²։
Բնակչություն
2010 թվականի մարդահամարի արդյունքներով շրջանում բնակվում էր 41809 մարդ։ Բնակչության խտությունը կազմում էր 3,47 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Զերգերում
Զեյգերում (գերմ․ Seigern), գունավոր մետալուրգիայում համաձուլվածքը բաղադրամասերի բաժանելու պրոցես, հիմնված է նրանց հալման ջերմաստիճանների տարբերության վրա։ Համաձուլվածքի դանդաղ տաքացման ժամանակ հալման ցածր ջերմաստիճան ունեցող մետաղները և էվտեկտիկ խառնուրդները հալվում են, իսկ դժվարահալ մասը մնամ է փխրուն, սպունգաձև զանգվածի ձևով։ Զեյգերման համար օգտագործում են թեք հատակով անդրադարձիչ վառարաններ։
Կատեգորիա:Մետաղագիտություն
Իզյումսկու-Ամատունու տուն (Դոնի Ռոստով)
Պատմություն
Դոնի Ռոստովի Սուվորովի փողոցի և Ժուրավլյովի նրբանցքի անկյունում գտնվող շենքը հայտնի է նրանով, որ այնտեղ ժամանակին ապրել են խորհրդահայ ֆանտաստ գրող Պետրոնի Գայ Ամատունին և գրող Բորիս Վասիլևիչ Իզյումսկին։ Ցցուն խորշապատշգամբներով 9-հարկանի աղյուսե շենքը կառուցվել է 1975 թվականին։
«Գայանա» եռագրության հեղինակ գրող Պ. Գ. Ամատունին ապրել է այս տանը 1978-1982 թվականներին, իսկ գրողների Ռոստովի մարզային կազմակերպության վարչության նախկին քարտուղար, «Վաղ առավոտ» պատմվածքի հեղինակ, Դոնի գրողներ և բանաստեղծներ Վ. Ա. Զակրուտկինի, Պ. Վ. Լեբեդենկոյի, Յ. Ա. Դյակոնովի, Ա. Ա. Ռոգաչովի, Կ. Վ. Ռուսինևիչի, Վ. Ս. Մոլոժավենկոյի և այլոց կյանքի մասին հոդվածների հեղինակ գրող Բ. Վ. Իզյումսկին` 1978-1984 թվականներին։
Գրող Բ. Վ. Իզյումսկին ապրել է երեքսենյականոց թիվ 153 բնակարանում` երրորդ հարկում։ Պահպանվել է գրողի աշխատասենյակի այն տեսքը, որը եղել է նրա կյանքի օրոք։ Աշխատասենյակի պատուհանները դուրս են գալիս դեպի Ժուրավլյովի նրբանցք։ Գրող Պ. Գ. Ամատունին ապրել է երկուսենյականոց թիվ 92 բնակարանում` հինգերորդ հարկում։ Նրա բնակարանի տեսքը չի պահպանվել։
1988 թվականին շենքի պատին հայտնվել է ևս մեկ տախտակ, որի վրա գրված է.
Ճարտարապետություն
Աղյուսե շենքն 9-հարկանի է, բարձր ցոկոլով։ Նրա ճարտարապետական տեսքը ձևավորվել է լուսամուտատեղերով և կրկնակի ցցուն խորշապատշգամբներով։ Շենքն ունի գեղազարդ ծոփոր, որն ընդգծվում է կողաշարվածքով և թիակներով։
Շենքը Г-աձև է, նրա հատակագծի հիմքը կազմում է աստիճանավանդակը, որի շուրջը կառուցված են բնակարանները։
Հղումներ
Կատեգորիա:Դոնի Ռոստովի շենքեր և կառույցներ
Այրոնբրիջի կիրճ
Այրոնբրիջի կիրճ, Սեվերն գետի առաջացրած խոր կիրճը Անգլիայի Շրոփշիր կոմսության Ուեսթ Միդլենդս շրջանում։ Առաջացել է վաղ անցյալում ցամաքած Լափվորթ լճի սառցադաշտային ապարների արտահոսքի հետևանքով՝ սառցե դարաշրջանի վերջում։ Կիրճը կազմող ժայռերի կտրվածքային ուսումնասիրությունները բացահայտեցին, որ կիրճը հարուստ է այնպիսի օգտակար հանածոներով, ինչպիսիք են ածուխը, երկաթը, կրաքարը և հրակայուն կավը։ Այս բացահայտումը նպաստեց տարածքի կտրուկ տնտեսական աճին արդյունաբերական հեղափոխության վաղ շրջանում ։ Կիրճը սկզբնապես կոչվում էր Սեվերնի կիրճ, իսկ ներկայումս կրում է նրա վրա կառուցված երկաթե կամրջի (Iron Bridge) անունը, որն աշխարհում առաջին երկաթե կամուրջն է և հանդիսանում է նաև շրջանում ծավալված արդյունաբերության խորհրդանիշ-հուշարձան։ Կամուրջը կառուցվել է 1779 թվականին և իրար է կապել արդյունաբերական Բրոսլի քաղաքը և հանքարդյունաբերական Մեդլի ավանը։ Տարածքը վաղ արդյունաբերողների շրջանում հռչակվել էր երկու պատճառով՝ անմշակ ածխի, երկաթի հանքաքարի, կրաքարի և կավի հանքանյութերից հենց կիրճում արտադրում էին երկաթ, կավե խողովակներ, հախճապակի, կղմինդր և ճենապակի, ապա Սեվերն գետի միջոցով կազմակերպում փոխադրումը։ Խորը և լայն գետը հնարավորություն էր տալիս արտադրանքը հասցնել մինչև ծով։
Կազմավորում
Կիրճի միջով հոսում է Սեվերն գետը դեպի Բրիստոլի ջրանցք։ Այն կազմավորվել է նախորդ սառցե դարաշրջանում, երբ Իռլանդական ծովի սառույցները լցվեցին նախկինում հյուսիսային կողմով հոսող գետը, որը հավաքվելով ստեղծեց Լափվորթ լիճը։ Լճի մակարդակը շարունակ բարձրանում էր, մինչև որ ջուրը հասավ բլուրներին և նրանց միջով ճանապարհ ճեղքեց դեպի հարավ։ Այս հոսքն առաջացրեց մի կիրճ և մշտապես շեղում էր գետի հոսքը դեպի հարավ   ։
Բնակավայրեր
Կիրճը գտնվում է արարողակարգային, ոչ քաղաքային Շրոփշիր կոմսության տարածքում, որտեղ գտնվում են Այրոնբրիջ, Քոուլբրուկդեյլ և Քոուլփորթ բնակավայրերը։ Տարածքը բաժանված է երեք եկեղեցական, ծխական համայնքների՝ Լայթմուր, Այրոնբրիջ և Քոուլփորթ ու Ջեկֆիլդ։ Եկեղեցական համայնքների գրասենյակները գտնվում են Ջեկֆիլդում ։ Բնակչության ընդհանուր թիվը ըստ 2011 թվականի մարդահամարի կազմում է 3.275 մարդ ։
Բնապահպանությունը կիրճում
«Կանաչ աշխարհ» բնապահպանական կենտրոնը (Green Wood Centre) քսան տարվա ընթացքում իրականացրել է նոր աշխատակազմի և կանաչապատման ու անտառապատման ոլորտի մասնագետների ուսուցում և կազմակերպել կիրճի բնական պուրակների ու անտառների պահպանման և նոր կանաչ տարածքների ստեղծման աշխատանքներ։ 1986 թվականին կիրճի մոտավորապես 260 հեկտար տարածք ընդգրկվեց Միացյալ Թագավորությունում ՅՈՒՆԵՍԿՕ-ի Համաշխարհային ժառանգության օբյեկտների ցանկում, ինչը նույնպես նպաստեց տարածքում բնապահպանական միջոցառումների զարգացմանը։ «Severn Gorge Countryside Trust» և «The Green Wood Centre» կազմակերպությունները իրականացնում են նաև բնապահպանական միջոցառումներում տեղացիների և կամավորների ներգրավում՝ անտառային թավուտների պահպանման, մացառների հեռացման, եղնիկների պաշտպանության և բնական լանդշաֆտների պահպանման աշխատանքներում։
Արտաքին հղումներ
Կատեգորիա:Համաշխարհային ժառանգություն Միացյալ Թագավորությունում Կատեգորիա:Կիրճեր այբբենական կարգով
Նոյեր-Մարկտ
Նոյեր-Մարկտ, Վիեննայի ամենահին տարածքներից մեկն է։ Գտնվում է Ներքին Քաղաքի շրջանի Կերնտներշտրասսե փողոցից դեպի արևմուտք և ունի երկար ուղղանկյան ձև։
Պատմություն
Միջնադարում գոյություն ունեցող շուկան՝ Հոէր-Մարկտը, բավարար սնունդ չէր կարողանում տրամադրել Վիեննայի բնակչությանը։ Այնուհետև ստեղծվեց նոր շուկա նոր հրապարակում, որը 1234 թվականին ստացավ novum forum անվանումը։ XIX դարում այստեղ վաճառվել է ալյուր և եգիպտացորեն, այդ պատճառով այն անվանել են «Ալյուրի շուկա»։ Երկրորդ համաշխարհային պատերազմի ժամանակ հրապարակը կրել է լուրջ վնասվածքներ։ Քանդված շենքերի տեղում կառուցվել են ժամանակակից շինություններ։
20-րդ դարի առաջին կեսին հրապարակում գտնվում էր Վիեննայի տրամվայի տերմինալը։ № 58 երթուղու գծի վերջը տեղափոխվեց Րինգշտրասսե, իսկ 1948 թվականին որոշում ընդունվեց Նոյեր-Մարկտ տանող ճանապարհի բաժինը փակել ։
Տեսարժան վայրեր
Հրապարակի կենտրոնում գտնվում է քանդակներով Դոների շատրվանը, որոնցից գլխավորը համարվում է Պրովեդիայի արձանը։ 1739 թվականին Վիեննայի քանդակագործ Ջորջ Ռաֆայել Դոնների նախաձեռնությամբ կանգնեցվել է մի գլուխգործոց։
Արտաքին հղումներ
Կատեգորիա:Վիեննա
Շատ գերբնական Ամանոր
«Շատ գերբնական Ամանոր» (A Very Supernatural Christmas), ամերիկյան Գերբնական հեռուստասերիալի 3-րդ եթերաշրջանի ութերորդ սերիան։
Սյուժե
Եկավ Ամանորը։ Սակայն նույնիսկ այս կախարդական և հեքիաթային պահին, Վինչեստեր եղբայրների համար գործ է սկսվում։ Նրանք իմանում են տղամարդու անհայտացման մասին և գնում են որպեսզի ուսումնասիրեն այդ գործը։ Խոսելով տուժածի կնոջ հետ, Սեմը և Դինը զննում են տունը, և ժխնելույզի մեջ ատամ են գտնում։ Դինը պարզում է, որ քաղաքում առաջին անգամ չէ այսպիսի դեպք տեղի ունենում, իսկ Սեմը ասում է, որ դա կարող է Անտի-Սանտա լինել Սեմը պատմում է, որ Անտի-Սանտան Սանտա-Կլաուսի չար եղբայրն է, որը գոյություն ունի բազմաթիվ ժողովուրդների մշակույթներում, և Ամանորի գիշերը նա պատժում է մեղսագործներին։ Դինը ասում, որ բոլոր անհայտացածները մինչև անհայտանալը Սանտայի Գյուղ են այցելել, և եղբայրները երկուսով այնտեղ են ուղեվորվում։
Դինը առաջարկում է Սեմին տոնել Ամանորը, սակայն Սեմը հիշելով թե ինչպիսին է Ամանորը եղել իրենց մանկությունում հրաժարվում է։ Սեմը ասում է, որ ըստ լեգենդի Անտի-Կլաուսը կաղում է, և նրա վրայից կոնֆետների հոտ է գալիս։ Հետո նրանք կաղող տղամարդ են տեսնում, ով Սանտա Կլաուսի հագուստով էր, և որոշում են հետևել նրան, նրա տան մոտակայքում պտտվելով։ Կանացի ճչոց է լսվում, և եղբայրները հրացանները պատրաստ տուն են ներխուժում։ Հասկանալով որ ձայնի աղբյուրը հեռուստացույցն էր, Վինչեստեր եղբայրները, որպեսզի կարողանան բացատրել իրենց ոչ օրինական ներխուժումը, ամանորյա երգեր են սկում երգել։
Սեմը և Դինը ևս մի անհայտացման մասին են իմանում, և գնում են այն տունը, որտեղ տեղի է ունեցել անհաջողությունը։ Սեմը զննում տունը, և ամանորյա պսակ է տեսնում, որը նկատել էր նաև այն տանը, որտեղ տեղի էր ունեցել առաջին անհայտաումը։ Սեմը Բոբբիին է զանգում, և վերջինս պատմում է նրան, որ հնարավոր է պսակի հետ ասպիրակ է հյուսած, այն շատ հզոր բույս է ըստ հեթանոսական հավատքի։ Բոբբին նաև ասում է, որ ասպիրակը օգտագործում են մարդկային զոհաբերության արարողության ժամանակ։ Սեմը այն մտքին է հանգում, որ իրենք գործ ունեն ձմեռային արևադարձի աստծո հետ, որը զոհաբերված մարդու փոխարեն թեթև կլիմա է նվիրում։ Վինչեստերները որոշում են իմանալ թե որտեղ են այդպիսի պսակներ վաճառում, և մի խանութի են հանդիպում, որտեղ բազմաթիվ ամանորյա ատրիբուտներ են վաճառում։
Նրանք Բոբբիից իմանում են, որ աստծուն կարելի է սապնել եղևնու փայտով, և Դինը արդեն սկսում սրել դրանք։ Սեմը պատմում է, որ Կարրիգանները առաջ Սիետլեում էին ապրում, որտեղ ամանորից առաջ ևս երկու առևանգում էր տեղի ունեցել։ Նա հիշում է, որ նրանց տանը աղավնիճ և անանուխ են տեսել, որոնք շատ լուրջ բույսեր են հեթանոսական մշակույթում։ Դինը կարծում է, որ նրանք ձմեռային արևադարձի աստծուն իրենց տանն են պահում, և որոշում է ստուգել։
Հյուրանոցում Սեմը որոշում է տոնել Ամանորը և Դինին նվեր է տալիս։ Վերջինս նույնպես եղբորը նվեր է տալիս։ Իսկ դռանը ձյուն էր գալիս, և ամբողջը սպիտակ գորգով էր պատվում։
Արտաքին հղումներ
Կատեգորիա:«Գերբնական» հեռուստասերիալի սերիաներ Կատեգորիա:Գերբնական
Բիժբուլյակի շրջան
Բիժբուլյակի շրջան (Бижбулякский муниципальный район, Бишбуләк районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Բիժբուլյակ ։
Աշխարհագրություն
Շրջանի տարածքի մակերեսը կազմում է 2134 կմ²։
Բնակչություն
2010 թվականի մարդահամարի արդյունքներով շրջանում բնակվում էր 27479 մարդ։ Բնակչության խտությունը կազմում էր 12,88 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Փիթեր Սուրյան
Փիթեր Զարեհի Սուրյան, հայազգի գրող, հրապարակախոս, անգլերեն լեզվի ու գրականության պրոֆեսոր։
Կենսագրություն
Փիթեր Սուրյանը ծնվել է Բոստոնում, մեծացել է Նյու Յորքում։ Սովորել է Ֆիլիպսի ակադեմիայում։ Ավարտել է Հարվարդի համալսարանի ռոմանական լեզուների բաժինը։ Բնակվել է Եվրոպայում, ուսանել է Վերսալի Հոխե լիցեյում, Սալամանկայի համալսարանում, երկու տարի ծառայել է Գերմանիայում տեղակայված ամերիկյան բանակում։ Տիրապետում է անգլերենին, ‎‎ֆրանսերենին, իսպաներենին ու գերմաներենին։ Եղել է «Արարատ» ամսագրի խմբագրական խորհրդի անդամ, «Անահիտ» գրական մրցանակի ժյուրիի անդամ, Կոլումբիայի համալսարանի Հայկական կենտրոնի տնօրենների խորհրդի անդամ։
2010 թվականին Փիթեր Սուրյանը դասախոսություններով հանդես է եկել Հայաստանյան մի շարք բուհերում։
Ստեղծագործություններ
Վեպեր՝
Արտաքին հղումներ
Կատեգորիա:Ամերիկահայ արձակագիրներ
Juice (երգ)
«Juice», ամերիկացի հիփ-հոփ երգչուհի և ռեփեր Լիզզոյի երգը։ Թողարկվել է 2019 թվականի հունվարի14-ին «Atlantic Records» լեյբլի կողմից՝ որպես «Cuz I Love You» երրորդ ստուդիական ալբոմի առաջին սինգլ ։ Հեղինակներն են հենց ինքը՝ երգչուհին, Թերոն Թոմասը, Սեմ Սամսերը, Շոն Սմոլն ու Ռիկի Ռիդը։ Երաժշտական առումով երգը պատկանում է ռետրո-ֆանկ, հիփ հոփ և ֆանկ-փոփ ժանրերին։
Ստեղծագործությունը դրական արձագանք է ստացել երաժշտական քննադատների կողմից, նրանցից ոմանք այն համարել են երգչուհու կարիերայում լավագույնը։ Կոմերցիոն առումով երգին հաջողվել է ընդգրկվել ամերիկյան «R&B» հիթ-շքերթներում, ինչպես նաև Շոտլանդիայի լավագույն ստեղծագործությունների քսանյակում։ Երաժշտական տեսահոլովակը ներկայացվել է սինգլի թողարկման օրը և պարունակում է 1980-ականների փոփ մշակույթի հղումներ։ Սինգլի գովազդի նպատակով Լիզզոն հանդես է եկել մի քանի հեռուստատեսային շոուներում. Էլեն ԴեՋեներեսի շոու, The Today Show, Jimmy Kimmel Live!, Ջիմի Ֆելոնի երեկոյան շոու։
Ստեղծագործությունը ներառվել է ամերիկյան «Now That’s What I Call Music! 71» ժողովածուի երգացանկում, որը թողարկվել է 2019 թվականի օգոստոսի 2-ին։
Երաժշտություն և խոսքեր
«Juice»-ը 3 րոպե 15 վայրկյան տևողությամբ «առույգ» երգ է, որը հիմնված է ռետրո-ֆանկ , հիփ-հոփ և ֆանկ-փոփ ժանրերի վրա։ Լիզզոյի կատարումը նկարագրվել է որպես «սրամիտ» և «կրակով լի» և պարունակում է «հիանալիորեն վրդովիչ» տողեր ։ Երգի տեքստը բացահայտում է իր հանդեպ սիրո և սեփական արժանապատվության թեման ։
Քննադատների գնահատականներ
«Bustle» ամսագրից Լոլի Քինգը գրել է, որ «երգը երաշխավորված կերպով կտա անհրաժեշտ վստահության աճ այն պահին, երբ դուք ձեզ ճնշված եք զգում» ։ Քրիստիան Հոարդը «Rolling Stone» ամսագրի համար նախատեսված հոդվածում գովել է երգը և այն անվանել «լավագույն սինգլ» երգչուհու կարիերայում, ինչպես նաև «գրեթե կատարյալ բնակտոր ռետրո-ֆանկ ժանրում, որը կարելի է զգալ՝ գտնվելով հայելային պարահրապարակում, ինչպես 1982 թվականին» ։ Ջոշուա Բոթեն National Public Radio-ի համար հետկանչում հայտարարել է, որ «երգը շարունակում է Լիզզոյի ծանր ֆանկ-ռեփի ոճով երգեցիկ երգերի հաղթարշավը» ։ Ամերիկյան Consequence of Sound երաժշտական կայքից Մայքլ Ռոֆմանը նշել է, որ «երգը հանդես է գալիս երեկոյան գայթակղիչ աղանդերի դերում և միաժամանակ ունկնդիրներին հիշեցնում է աերոբիկայի վարժություններով փոշոտ տեսաերիզներից մեկի մասին, որը կորել էր տան անկյուններում» ։
Ստեղծագործությունների ցանկ
Սինգլ-տարբերակ
Ռեմիքս-տարբերակ
Ստեղծագործական խումբ
Տեղեկությունները վերցված են Tidal սթրիմինգային ծառայությունից.
Արտաքին հղումներ
Կատեգորիա:2019 սինգլներ Կատեգորիա:2019 երգեր Կատեգորիա:Հիփ հոփ երգեր Կատեգորիա:Փոփ երգեր Կատեգորիա:Երգեր այբբենական կարգով Կատեգորիա:ԼԳԲՏ երգեր
Օյար Վացիետիս
Օյար Վացիետիս (Ojārs Vācietis, ), լատվիացի բանաստեղծ։ Լատվիայի ԽՍՀ ժողովրդական գրող (1977)։ Գրող, թարգմանիչ Լյուդմիլա Ազարովայի (1935-2012) ամուսինը։
Կենսագրություն
Օյար Վացիետիսը ծնվել է 1933 թվականին ծառայող Օտո Վացիետիսի ընտանիքում։ Սովորել է Տրապենեի միջնակարգ դպրոցում, այնուհետև՝ Գաույիենայում։ 1949 թվականին՝ դեռևս դպրոցական տարիներին տպագրվել է նրա առաջին բանաստեղծական ծողովածուն («Տրակտորիստ»)։ 1952-1957 թվականներին սովորել է Լատվիայի համալսարանի բանասիրության ֆակուլտետում։ 1958 թվականից աշխատել է տարբեր թերթերում և ամսագրերում (Literatūra un Māksla, Liesma, Draugs), Ռիգայի կինոստուդիայում։ 1960-ական թվականներին իր բանաստեղծություններում նա հարցականի տակ է դրել խորհրդային շատ դոգմաներ, և 1960-1966 թվականներին նրան արգելել են հրապարակել գրքեր։ Այդ ժամանակաշրջանի նրա շատ գործեր առաջին անգամ տպագրվել են Երգող հեղափոխությունից հետո։
Բազմաթիվ բանաստեղծական ժողովածուների հեղինակ է, որոնք թարգմանաբար հրատարակվել են ռուսերեն, ուկրաիներեն, լիտվերեն, վրացերեն, անգլերեն, բուլղարերեն, լեհերեն, գերմաներեն։ 1956 թվականին լույս է տեսել նրա «Երկար ճամփաների քամին» (լատիշերեն՝ Tālu ceļu vējš) ժողովածուն, որին հաջորդել են 17 բանաստեղծական ժողովածուներ, այդ թվում 6 մանկական ժողովածու։ 1959 թվականին լույս է տեսել Վացիետիսի «Այն օրերի աչքերով» վիպակը՝ տասնվեցամյա լատիշ դպրոցականի օրագիրը։ «Շնչառություն» (Elpa, 1966) ժողովածուի համար արժանացել է ԼԽՍՀ պետական մրցանակի (1967)։ Ռուսերենից թարգմանել է «Վարպետն ու Մարգարիտան» վեպը։ ՍՄԿԿ անդամ 1966 թվականից ։
Մահը
Մահացել է 1983 թվականի նոյեմբերի 28, Ռիգայում։ Թաղված է Ցարնիկավա գերեզմանատանը։
Արտաքին հղումներ
Կատեգորիա:Լատիշ գրողներ Կատեգորիա:ԽՍՀՄ գրողների միության անդամներ Կատեգորիա:Խորհրդային թարգմանիչներ Կատեգորիա:Խորհրդային մանկագիրներ Կատեգորիա:Լատվիայի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Բանաստեղծներ այբբենական կարգով
Օլիմպիա բնակավայր
Օլիմպիա (Αρχαία Ολυμπία), Հին Հունստանի խոշոր սրբավայրերից մեկը, գտնվում է Պելոպոնեսում, որտեղ առաջացել և դարեր շարունակ անց են կացվել Օլիմպիական խաղերը։ Օլիմպիական խաղերը կազմակերպվել են ամեն չորս տարին մեկ անգամ մ․թ․ա․ 8-րդ դարից մինչև մ․թ․ 4-րդ դարը ։
Պատմություն
Ի սկզբանե Օլիմպիան բնակավայր էր հունական Էլիդա շրջանում, որը տեղակայված էր Պելեպոնեսի հյուսիս արևմտյան մասում։ Հնագույն բնակավայրը այս տարածաշրջանում վերագրվում է Նեոլիթի դարաշրջանին։ Սկզբնական սրբավայրը Օլիմպիայում գտնվում էր բլրի ստորոտին, որն ավելի ուշ անվանվել է Կրոնիոն և նվիրվել է հողի աստվածուհի Գեային։